Lisa 5

26.03.2020 sõlmitud

sõidukite registreerimiseelse tehnonõuetele vastavuse

kontrolli teostamise ja andmete töötlemise lepingu nr 1-13/20/0654-1 juurde

**SÕIDUKITE REGISTREERIMISEELSE TEHNONÕUETELE VASTAVUSE KONTROLLI TEOSTAMISE JA ANDMETE TÖÖTLEMISE LEPINGU   
nr 1-13/20/0654-1 MUUTMINE**

04.03.2025

**Transpordiamet** (Maanteeameti õigusjärglane[[1]](#footnote-2)), registrikoodiga 70001490, aadressiga Valge 4/1, 11413 Tallinn, mida esindab Transpordiameti sõidukite tehnoosakonna juhataja Jürgo Vahtra, kes tegutseb peadirektori 11.05.2023 käskkirja nr 1.1-1/23/79 alusel,

ja

**Motohoov OÜ**, registrikoodiga 11541147, aadressiga Turu tn 32/1, 51004 Tartu (edaspidi **Teostaja**), mida esindab juhatuse liige Peeter Pihelgas, kes tegutseb põhikirja alusel,

vahel on sõlmitud 26.03.2020 sõidukite registreerimiseelse tehnonõuetele vastavuse kontrolli teostamise ja andmete töötlemise leping nr 1-13/20/0654-1 (edaspidi **Leping**).

Võttes arvesse, et:

1. Lepingu punkti 8.1 kohaselt saab Lepingut muuta poolte kokkuleppel, Lepingu muudatused, mis ei ole vormistatud Lepinguga samas vormis, on tühised ning Lepingu muudatused tuleb vormistada Lepingu lisana.;
2. Lepingu punkti 4.4 kohaselt peab Teostaja omama Sõidukite valmistajatehasega sõlmitud ametlikku lepingut või ametliku maaletooja volitust, mis annab õiguse Sõidukite müügiks Eestis.;
3. Teostaja esitas Transpordiametile avalduse (registreeritud Transpordiameti dokumendihaldussüsteemis 21.02.2025 numbriga 11.2-7/25/6151-1) Lepingu punkti 2.2 muutmiseks. Teostaja soovib Lepingu punkti 2.2 lisada õiguse teostada Ülevaatust esmakordselt kasutusele võetavatele L1e-, L2e-, L3e-, L5e-, L7e- ja MS2-kategooria HONDA sõidukitele. Transpordiameti andmetel puuduvad L2e-, L5e- ja L7e-kategooria HONDA sõidukitel Euroopa Liidu kogu sõiduki tüübikinnitused ning nimetatud kategooriaid Lepingu punkti 2.2 ei lisata.;
4. 07.07.2021 muudatuse punktiga 1. muudeti Lepingu punkti 2.2 sõnastust järgmiselt: „*Teostaja võib teostada Ülevaatust esmakordselt kasutusele võetavatele O1- ja O2-kategooria MARTZ, L7e-, MS1-, MS2-, T1- ja T3-kategooria POLARIS, O1- ja O2-kategooria TEMARED ning MS2-kategooria TINGER sõidukitele (edaspidi* ***Sõiduk****).*“.;
5. Lepingu punktis 11.3 on märgitud: „*Pooltevahelised Lepinguga seonduvad teated peavad olema Lepinguga samas vormis, välja arvatud Lepingus otseselt sätestatud juhtudel või juhul, kui need on informatiivse iseloomuga, millel ei ole õiguslikke tagajärgi. Maanteeamet võib edastada Ülevaatusega seonduvat informatsiooni, sealhulgas Ülevaatust puudutavaid juhendeid või soovitusi punktis 12.2. nimetatud elektronposti aadressile e-kirjaga. Nimetatud e-kiri loetakse Teostaja poolt kättetoimetatuks selle saatmisele järgnevaks tööpäevaks.*“.;
6. Lepingu punktis 12.1 on märgitud: „*Maanteeameti poolt: Rait Parve, e-post: rait.parve@mnt.ee, telefon 620 1343, Jürgo Vahtra, e-post: jurgo.vahtra@mnt.ee, telefon 620 1251.*“.

Lähtudes eeltoodust lepivad Transpordiamet ja Teostaja kokku alljärgnevas:

1. Muuta Lepingu punkti 2.2 ning sõnastada see uues redaktsioonis alljärgnevalt:  
   „2.2. Teostaja võib teostada Ülevaatust esmakordselt kasutusele võetavatele   
   O1- ja O2-kategooria MARTZ,

L7e-, MS1-, MS2-, T1- ja T3-kategooria POLARIS,

O1- ja O2-kategooria TEMARED,

MS2-kategooria TINGER ning

L1e-, L3e- ja MS2-kategooria HONDA sõidukitele (edaspidi **Sõiduk**).“.

1. Muuta Lepingu punkti 11.3 ning sõnastada see uues redaktsioonis alljärgnevalt:  
   „11.3. Pooltevahelised Lepinguga seonduvad teated peavad olema Lepinguga samas vormis, välja arvatud juhul, kui need on informatiivse iseloomuga, millel ei ole õiguslikke tagajärgi. Transpordiamet võib edastada Ülevaatusega seonduvat informatsiooni, sealhulgas Ülevaatust puudutavaid juhendeid või soovitusi punktis 12.2 nimetatud elektronposti aadressile e-kirjaga. Nimetatud e-kiri loetakse Teostaja poolt kättesaaduks selle saatmisele järgnevaks tööpäevaks.“.
2. Muuta Lepingu punkti 12.1 ning sõnastada see uues redaktsioonis alljärgnevalt:

„12.1. Transpordiameti poolt:

Riina Samelselg, e-post: info@transpordiamet.ee, telefon +372 620 1200.“.

1. Lisaga 5 lisatakse Lepingule lisadena 6 ja 7 Lepingu punktis 4.19 nimetatud blanketid uues sõnastuses „Registreerimiseese tehnonõuetele vastavuse kontrolli akt esitamiseks Transpordiameti teenindusbüroole“ MS1- ja MS2-kategooria Sõidukite kontrolliks esitamiseks.
2. Lepingu muudatus on sõlmitud elektroonilises vormis eesti keeles. Lepingu muudatus jõustub kolmandal päeval pärast selle avaldamist.
3. Lepingu muudatuse jõustumisest muutuvad kehtetuks 26.03.2020 sõlmitud Lepingu nr 1-13/20/0654-1 lisad 1 ja 2, 21.01.2021 sõlmitud lisa 3 ning 07.07.2021 sõlmitud lisa 4.
4. 26.03.2020 sõlmitud Lepingu nr 1-13/20/0654-1 juures on kolm kehtivat lisa:

käesolev lisa 5 ning lisad 6 ja 7.

1. Poolte rekvisiidid ja allkirjad:

**Transpordiamet** **Motohoov OÜ**

Registrikood: 70001490 Registrikood: 11541147

Asukoht: Valge 4/1 Asukoht: Turu tn 32/1

11413 Tallinn 51004 Tartu

Telefon: +372 620 1200 Telefon: +372 503 2414  
E-post: info@transpordiamet.ee E-post: peeter@motohoov.ee

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*/digitaalselt allkirjastatud/ /digitaalselt allkirjastatud/*

1. Vabariigi Valitsuse seaduse ja teiste seaduste muutmise seadus (Lennuameti, Maanteeameti ja Veeteede Ameti ühendamine), RT I, 10.12.2020, 1. [↑](#footnote-ref-2)